# CIM-10

La Classificació Internacional de Malalties (CIM), en la seva versió 10 (CIM-10), conté amb l'ús de subclassificacions opcionals més de 16.000 codis.
A Catalunya el Departament de Salut de la Generalitat va publicar la primera versió catalana de la CIM-10 el desembre del 2010.
La CIM-10-MC, (MC = Modificació clínica) és una ampliació del govern dels Estats Units que conté més de 155,000 codis diferents i permet el seguiment de molts diagnòstics i procediments quirúrgics nous.

## Història

L'elaboració de la CIM-10 va començar el 1983 i es va completar el 1992, sota la direcció de l'Organització Mundial de la Salut. L'OMS s'encarrega d'actualitzacions menors anuals i actualitzacions grans cada tres anys.
Posteriorment, alguns països han creat les seves pròpies extensions del codi CIM-10. Per exemple, Austràlia va presentar la seva primera edició, la «ICD-10-AM» Arxivat 2010-05-17 a Wayback Machine. el 1998; Canadà va publicar la seva versió el 2000, la «ICD-10-CA» Arxivat 2009-02-17 a Wayback Machine.. Alemanya també té la seva pròpia extensió, la "ICD-10-GM" Arxivat 2010-04-21 a Wayback Machine..

## Codis

10a Revisió de la Classificació Estadística Internacional de les Malalties i Problemes de Salut Relacionats (CIM-10) :
| Capítol | Codis | Títol |
| I | A00-B99 | Certes malalties infeccioses i parasitàries |
| II | C00-D48 | Neoplàsies |
| III | D50-D89 | Malalties de la sang i dels òrgans hematopoètics i altres trastorns que afecten el mecanisme de la immunitat |
| IV | E00-E90 | Malalties endocrines, nutricionals i metabòliques |
| V | F00-F99 | Trastorns mentals i del comportament |
| VI | G00-G99 | Malalties del sistema nerviós |
| VII | H00-H59 | Malalties de l'ull i els seus annexos |
| VIII | H60-H95 | Malalties de l'oïda i de l'apòfisi mastoide |
| IX | I00-I99 | Malalties del sistema circulatori |
| X | J00-J99 | Malalties del sistema respiratori |
| XI | K00-K93 | Malalties de l'aparell digestiu |
| XII | L00-L99 | Malalties de la pell i el teixit subcutani |
| XIII | M00-M99 | Malalties del sistema osteomuscular i del teixit connectiu |
| XIV | N00-N99 | Malalties de l'aparell genitourinari |
| XV | O00-O99 | Embaràs, part i puerperi |
| XVI | P00-P96 | Certes afeccions originades en el període perinatal |
| XVII | Q00-Q99 | Malformacions congènites, deformitats i anomalies cromosòmiques |
| XVIII | R00-R99 | Símptomes, signes i troballes anormals clíniques i de laboratori, no classificats en un altre lloc |
| XIX | S00-T98 | Traumatismes, enverinaments i algunes altres conseqüències de causa externa |
| XX | V01-Y98 | Causes externes de morbiditat i de mortalitat |
| XXI | Z00-Z99 | Factors que influeixen en l'estat de salut i contacte amb els serveis de salut |
| XXII | O00-U99 | Codis per a situacions especials |

## Apèndixs

* A. Morfologia de les neoplàsies
* C. Classificació de fàrmacs pel seu número de llista del Servei de formularis d'hospitals nord-americans i el seu equivalent CIM-9-CM.
* D. Classificació d'Accidents industrials
* E. Llista de categories de tres dígits

## Referències

* ↑ CMS Office of Public Affairs. «HHS Proposes Adoption of ICD-10 Code Sets and Updated Electronic Transaction Standards» (web). News Release. U.S. Department of Health & Human Services, 15-08-2008. Arxivat de l'original el 2008-09-17. [Consulta: 22 octubre 2008]. (anglès)
* ↑ «Catàleg de diagnòstics: CIM-10». Departament de Salut. Generalitat de Catalunya. [Consulta: 12 desembre 2013].
* ↑ WHO: International Classification of Diseases (ICD) (anglès)

## Vegeu també

* WHO: International Statistical Classification of Diseases and Related Health Problems, 10th Revision Enllaç a la versió del CIM-10 (anglès)
* CIM-9 i CIM-9-MC, l'anterior classificació de codis, MC = Modificació clínica.
* CIM-O, el Codi internacional de malalties per oncologia.
* DSM-IV, el Manual diagnòstic i estadístic dels trastorns mentals.
* CIAP-2, la Classificació Internacional d'Atenció Primària.
* CDF, la Classificació de Derivacions Farmacoterapèutiques.